
Riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta” (127851) avatud hankemenetluse edukaks tunnistatud pakkuja kinnitamine ning audiitori määramine
1. Asjaolud ja menetluse käik

Narva Linnavolikogu 08.09.2011 otsusega nr 112 oli algatatud riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta” ning tehti Narva  Linnavalitsusele ülesandeks viia läbi avatud hankemenetlus.  Narva Linnavalitsuse 21.09.2011 korraldusega nr 839-k kinnitati riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta” hankedokumendid. Riigihange oli avaldatud riiklikus riigihangete registris hanketeate viitenumbriga 127851. 
Narva Linnavalitsuse riigihanke konkursikomisjoni 24.11.2011 otsusega tunnistati edukaks Audest Audiitorteenuste OÜ-u (reg nr 10177426) pakkumus. Riigihanke hankemenetluse protokollid on Narva Linnakantseleis. Lähtudes eeltoodust ning juhindudes Narva Linnavolikogu  08.09.2011 otsuse nr 112 p. 3.3   esitatakse edukaks tunnistatud pakkuja Narva Linnavolikogule kinnitamiseks.
2. Õiguslikud alused

Kohaliku omavalitsuse korralduse seaduse §22 punkti 1 lõike 1 alusel on valla- ja linnaeelarve vastuvõtmine ja muutmine ning majandusaasta aruande kinnitamine ning audiitori määramine volikogu ainupädevuses. 
3. Otsus
3.1 Kinnitada riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta”  edukaks tunnistatud pakkujaks Audest Audiitorteenuste OÜ (reg nr 10177426) pakkumuse kogumaksumusega 23 940 eurot (koos käibemaksuga);
3.2 Määrata audiitoriks Narva linnale audiitorteenuste osutamiseks Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta Audest Audiitorteenuste OÜ;

3.3 Volitada sõlmitavale lepingule Audest Audiitorteenuste OÜ-ga alla kirjutama Narva linnapea Tarmo Tammiste.
4. Rakendussätted

4.1 Käesolev korraldus jõustub seaduses sätestatud korras.

4.2 Riigihanke eest vastutaval isikul teavitada hankija otsusest pakkujaid.

4.3 Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

